
Metamorphoseon  Ovidianarum  fabulae 
prima  et  seeunda  unde  sint  haustae. 

Ante  hos  centum  viginti  annos  Mellmann  commentatione  Lipsia  (de  causis  et  auctoribus  narra- 
tionum  de  mutatis  formis,  1786)  Ovidium  magna  in  parte  metamorphoseon  Nicandri  Colophonii 
'Exepoioiifieva,  tempore  Attali  II.  composita  esse  secutum  conatus  est  probare,  ad  quam 
sententiam  nonnulli  viri  docti  ut  RMerkel  et  MHaupt  accesserunt.  Quodcontra  Leutsch 
(in  Erschii  et  Oruberi  encycl.)  partem  haud  exiguam  fabularum  ex  encheiridiis  quibusdam 
mythologicis,  quaha  Antonii  LiberaHs  Mefjtfiop^moecuv  00^070)771  et  Hygini  fabulae  exstant,  depromp- 
tam  esse  existimavit,  quam  opinionem  ARiese  ita  confirmans :  „Sane,  inquit,  ineptum  esset  negare 
Nasonem  syllogas  illas  [inter  quas  Partheniana  et  Romae  scripta  et  recentissima  erat]  in  usum 
suum  vocasse;  neque  veri  dissimile  puto  poetam  Hygini  grammatici,  amici  sui,  doctrina  in 
perscrutandis  scriptoribus  adiutum  esse".  Quibus  verbis  Petersen  KiHensis  nihil  deterritus  est, 
quominus  Ovidium  uno  Parthenio  auctore  esse  usum  contenderet  (Quaestiones  Ovidianae, 
1877).  ERohde,  celeberrimus  iHe  Hamburgiensis,  de  metamorphoseon  fontibus  Heri  non  posse 
censet,  ut  certi  quidquam  indagetur.  (Oriech.  Roman,  1876,  p.  127,1)  Quin  etiam  OPlaehn 
persuasum  habet  nostrum  syHogas  aut  epitomas  omnino  non  adhibuisse.  (De  Nicandro  aHisque 
poetis  Oraecis  ab  Ovidio  in  metamorphosibus  conscribendis  adhibitis,  HaHe  1882).  A  qua 
opinione  ad  Riesii  sententiam  recedens  Kienzle  (Ovidius  qua  ratione  compendium  mytho- 
logicum  ad  metamorphoseis  componendas  adhibuerit,  Basel  1903)  ex  fabularum  ordine  et 
ratione  tractandi  metamorphoses  Ovidii  cum  AppoHodori.  et  Hygini  consentire  coHegit,  id 
quod  in  Nicandri  quoque  mythologias  cadere  cum  MeHmanno  Dietze  vult  (Komposition 
und  Quelienbenutzung  in  Ovids  Metamorphosen,  Beilage  zum  Programm  des  Johanneums 
in  Hamburg,  1905). 

Rediit  igitur,  unde  profecta  erat,  quaestio,  ac  nisi  forte  ad  labores  infructuosos  propensi 
sumus,  nobis  via  adhuc  trita  nihil  certi  explorari  agnoscendum  est. 

Illud  quidem  inter  omnes  fere  constat  Ovidium,  quicumque  fuerunt  eius  fontes,  nusquam 
ullius  auctoris  vestigia  imitando  pressisse.  Etiamsi  nec  novas  invenit  fabulas  nec  attribuit  an- 
tiquas  novis  personis  aut  locis,  tamen  omnes  ita  mutatas  modo  minutas  modo  auctas  narrat, 
ut  ab  eo  inventae  esse  videantur.  Undique,  quae  ingenio  eius  placebant,  congessit,  haud  raro 
aliunde  materiam,  aliunde  narrandi  genus  mutuans. 

■  Quae  cum  ita  sint,  dubito  an  ne  ipse  poeta  quidem,  unde  singula  sint  hausta,  certo 
potuerit  indicare  ac  vehementissime  iis  assentior,  qui  Ovidium  non  magis  ex  libris^ 
quam  ex  memoria  narravisse  asSeverant.  Fabulas  Oraecorum  quin  iam  a  puero  memoriae 
satis  inculcaverit,  minime  dubium  est,  utpote  quae  tum  in  litterarum  elementis  tradebantur. 
Metamorphoses  nonnihil  doctrinam  scholarum  rhetoricarum  sapere  iam  Kochly  cognovit  (ad 
Quintum  Smyrnaeum  p.  180).  Neque  vero  Ovidius  solum  fabulas  luminibus  artificiisque 
rhetoricis  adornavit  et  multa  ex  memoria  rhetorumque  exercitationibus  arrepta  addidit,  verum 

etiam  scholae  doctrinae  partem  in  fabulas  transformavit.  Quae  e  Pythagorae  placitis  libro 
extremo  adsumpsit,  quamvis  propter  fieTefni/tixmocv  a  mutatarum  formarum  opere  non  ahena,  tamen 
non  fluxisse  ex  libris  mythicis  omnes  facile  concedent.  Idem  ipsum  vero  de  prima  quoque 
operis  fabula  est  iudicandum. 

Atque  creationem  mundi,  ut  narratur  ab  Ovidio,  non  manavisse  ex  'uberrimo  Graecorum 
poetarum  mythographorumque  penu'  ipse  adspectus  docet.  Neque  enim  est  mythologiae 
aut  distinguere  inter  'deum  et  mehorem  naturam',  inter  iiquidum  caelum  et  spissum  aerem' 
aut  supputare  'aerem  tanto  esse  igni  onerosiorem,  quanto  terrae  pondus  est  levius  pondere 
aquae'.  Mythi  ut  ignorant  'discordia  semina  rerum,  tellurem  ponderibus  Hbratam  suis,  terram 
magni  speciem  glomeratam  in  orbis,  facientes  fuigura  ventos',  ita  minime  nesciunt,  'quis  fuerit 
deorum  mundi  creator',  quippe  qui  nunquam  nisi  additis  nominibus  narrant,  cum  Ovidii  'quis- 
quis  fuit  ille  deorum'  vel  'ille  opifex  rerum,  mundi  melioris  origo'  auctorem  caeli  et  terrae 
in  occulto  reliquerit.    Neque  enim  poetas  mythographicos,  sed  philosophos  secutus  est. 

In  quo  numero,  qui  quaestioni  originis  mundi  excutiendae  operam  impertiverant,  omnium 
primus  Anaxagoras  est,  cuius  placita  fere  haec  sunt.  Mundum  non  ex  paucis  elementis  esse 
factum,  sed  omnium  rerum,  ut  carnis,  ossium,  auri  etc.  iam  inde  a  principio  exstitisse  semina 
mixta  (Travo7rep|i{a  Touxtov).  Quae  cum  immensa  et  inter  se  dissimilia  essent  (oTrepjAaTa  aTCeipo 
TrXf,&ou?  ou5sv  lotxtiTo  oXXfjXoi;),  in  ordinem  mundi  adduci  non  potuisse  nisi  vi  quadam  et 
ratione,  ab  Anaxagora  vou;  appellata,  quo  nomine  eum  divinam  mentem  vel  numen 
significavisse  Cicero  (Ac.  II.  37.  118)  et  Sextus  fMath.  IX.  6  vouv,  o;  dori  xaV  auT^v  de6;) 
referunt.  Mundum  a  mente  divina  ita  ex  chao  creatum  esse,  ut  motu  mirae  velocitatis  exitato 
rerum  semina  secernerentur,  spissa  a  liquidis,  frigida  a  calidis,  lucida  ab  obscuris,  humida, 
a  siccis.  Calida  sicca.  liquida  lucida  ab  Anaxagora  nomine  aetheris,  frigida  humida,  spissa 
obscura  aeris  voce  corripiuntur  (cf.  Zeller,  griech.  Philos.  I  S.  794  ff.) 

Neminem  fugiet  inter  philosophi  et  poetae  cosmogonias  magnam  intercedere  similitu- 
dinem,  sed  cave  credas  Ovidium  ipsum  fabulam  duxisse  ex  placitis  Anaxagorae,  quae  haud 
scio  an  nunquam  legerit.  In  scholis  rhetoricis  Augusti  temporibus  philosophia  stoica  trade- 
batur,  cui  indulgebat  nobilitas  Romana.  Scipio  minor  Panaetio,  Pompeius  et  Cicero  Posidonio, 
Augustus  ApoIIodoro,  Tiberius  Theodoro  magistro  utebatur,  qui  omnes  stabant  a  stoa.  Atqui 
stoici  illius  aetatis  non  magis  Zenonis  studiosi,  quam  eclectici  erant,  qui  undique,  quae  placita 
alienae  doctrinae  laudabant,  in  suam  philosophiam  recipiebant.  Cuius  ecIecticiSmi  documentum 
praebet  Ovidii  cosmogonia,  quae,  quod  animadverterim,  fluctuat  inter  Pythagoram  Anaxa- 
goram,  Aristotelem  opinionem  vulgarem.  Quod  qui  diligenter  perpendit,  primam  metamor- 
phoseon  fabulam,  quam  Bayle  ipso  illo  chao  obscuriorem  declaravit,  multo  facilius  per- 
spiciet,  id  quod  duobus  tribusve  exemplis  illustrare  liceat. 

Sunt,  qui  'formas  mutatas  in  nova  corpora'  per  hypallagen  esse  dictum  velint,  tam- 
quamsi  figuris  rhetoricis  ineptiae  possint  purgari.  Formae  nequeunt  mutari  nisi  in  formas, 
nec  corpora  in  quidquam  nisi  in  corpora.  Attamen  dubitationem  non  habet,  quin  verbis 
corporis  et  formae,  id  quod  nemo  Romanus  litteris  imbutus  ignorabat,  redderetur  Aristotelicum 
uXt)  et  etoo?.  Aristoteles  cunctam  naturam  continuo  ita  transmutari  docet,  ut  quaeque  res  et 
corpus  et  forma  sit.  Lignum  enim  a  fabris  tignariis  perpolitum,  quod  si  refers  ad  statum 
pristinum,  forma,  relatum  vero  ad  domum  ligno  constructam  corpus  est.  Qua  in  scala  trans- 
mutationum  nimirum  infimus  gradus  nihil  nisi  corpus,  supremus  nihil  nisi  forma  est.  Supre- 
mam  formam  Aristoteles  eandem  esse  ac  mentem  divinam  exponit.  Quod  placitum  Ovidius 
quam  bene  noverit,  in  versu  73.  ostendit,  ubi  verbis  'formae  deorum'  utitur. 

Aeque  faciles  sunt  intellectu  versus  15.  et  16.  saepissime  discussi,  si  Anaxagorae  oxoi- 

X«ra  et  ofiou  Ttdvxa  xpV«'^«  reputantes  vertimus :  Zwar  gab  es  dort  Luft,  Erde,  Meer  und  Ather, 

-=,-.aber  die  Erde  konnte  man  nicht  betreten,  auf  dem   Wasser  nicht  schwimmen  etc. 

;  V  Illam  litem  versus  21.,  quam  deus  et  melior  natura   diremit,  clarius  ullo  commentario 

,-  Anaxagorae  veixo?  aXo(5v  interpretatur,  quod  6  vou;   oiTpe  xal  8iex6o{iT(oe  x«i  Ix  t^i;  dToS^ac  eh 

tdSiv  TjYo-re,  (Plut.  De  plac.  I  3). 

Sed  haec  hactenus. 

■  .    .  .  <t^f 

De  successione  aetatum,  quae  secunda  metamorphoseon  fabula  describitur,  apud  veteres 

scriptores  tres  sententiae  emissae  sunt,  quarum  prima  praecipue  a  poetis  pronuntiata  res  hu- 

manas  initio  prosperas  paulatim  esse  depravatas  vult,  altera  a  philosophis  comprobata  condi- 

cionem  hominum  gradatim  commodiorem  in  statum  esse  redactam  statuit,  tertia  ex  historia 

desumpta  priscum  aevum  in  ordinem  discribit  metallorum,  ex  quibus  arma  conficiebantun 

lapidis  enim,  aeris,  ferri.    In  numero  aetatum  scriptores  inter  se  dissentiunt.    Hesiodus  quidem 

quinque,  Ovidius  quatuor  recenset.    Qui  quam  opinionem  sit  amplexus,  difficile  est  dictu,  cum 

ex  unaquaque  aHquid  pendere  videatur.    Ad  universum  scilicet  nihil  ahud  exprimere  vult, 

nisi  hoc:  'genus  hominum  a  atatu  naturali  et  animi  integritate  gradatim  delapsum   esse  ad 

hanc  et  vivendi  rationem  et  vitiositatem',  quapropter  primae  aetati   nomen  aureae  imponit, 

quo  epitheto  praestantissimum  quidque  appellatur.    Secundam  a  metallo  inferiore  argenteam 

vocari  consentaneum  videtur.    Tum  vero  poeta  ordinem  historicum  sequitur,  neque  enim  aere, 

.quamvis  arma  aenea  ferreis  essent  priora,  ferrum  erat  deterius.    Quatenus  noster  ex  philoso- 

phorum  sententia  penderet,  descriptione  vitae  aurea  aetate  actae  pianum  fit. 

Vivebat  enim  aurea  proles  in  omnium  rerum  abundantia,  quae  cum  fluminibus  iam 

lactis,  iam  nectaris,  iam  flavi  mellis  comparatur.    'Per  se  dabat  omnia  tellus'.    At  cibi,  quibus 

beatae  illae  gentes  vescebantur,  tantum  abest,  ut  invidiam  moveant,  ut  Romanis  Ovidio  aequalibus 

sine  dubio  horrorem  inicerent.    Arbutus  enim,  quae  arbor  fructicosa  in  ItaHa  abundat,  poma 

fert  fragis  similia  et  difficiHa  ad  coquendum,  quibus  tenuioris  tantum  sortis  homines  vesci 

solent.    Comi   fructus  lapidosos  et  nihil  fere  camis  habentes,    quibus   Homeri  temporibus 

sues  pascebantur,  VergiHus  (Aen.  III  649)  victum  infelicem  vocat.    Rubi  quoque  mora  silvestria 

nemo  bene  sanus  in  cibis  lautis  habebit,  quamtumvis  de  gustibus  non  sit  disputandum.  Glandes 

quernas  primis  mortaHbus  alimento  fuisse  vulgaris  sane  erat  veterum  opinio.    Nihilo  setius 

non  eae  sunt,  quae  animos  hominum  admodum  alliciant  Tales  fmctus  gentes  illas  lacte,  nectare, 

mellibus  circumfluentes  aluisse  Ovidius  non  ex  ullo  auctore,  sed  ex  memoria  sua  hausit,  qua 

poetarum   philosophorumque  opiniones  confuderat     Qui  fit,  ut  inter  tot   poetas  in   eodem 

argumento  versantes  et  nostrum  perpaucae  similitudines  intercedant    Immo  genere  funditus 

sui  proprio  narrandi  utitur.    Passim   enim  sese,  ut  erat  praeceptum   rhetoribus,  non  modo 

movendi  delectandique,  sed  etiam  docendi  studiosum  praestat    Praeterea  tota  narratio  rhetorico 

quodam  induta  est  habitu,  qui  nisi  ex  residuo  disciplinae  rhetoricae  ducitur,  non  est  quomodo 

expHcetur. 

